ปัญหา: เดิมแจ้งเรื่อง พบร้านคาราโอเกะ (Jepanese Karaoke) เปิดเพลงร้องคาราโอเกะผ่านเครื่องขยายเสียงภายในร้านดังออกมารบกวน ตั้งแต่เวลา 00.00 น. เป็นต้นไป

อ้างอิงเลขที่รับแจ้ง 28C2FL เจ้าหน้าที่ตอบกลับมาเมื่อวันที่ 23 พ.ย. 67 แจ้งว่า เรียน ท่านผู้แจ้ง วันที่ 21 พฤศจิกายน 2567 เวลาประมาณ 23.00 น. ฝ่ายสิ่งแวดล้อมฯ ได้ประสานชุดเคลื่อนที่เร็ว สน.ทองหล่อ ตรวจสอบเรื่องร้องเรียนกรณีร้าน โมเอะ(Japanese) ภายในซอยสุขุมวิท 49 แขวงคลองตันเหนือ เขตวัฒนา กรุงเทพฯ เปิดเพลงส่งเสียงดังก่อความเดือดร้อนรำคาญ โดยชุดเคลื่อนที่เร็วได้เข้าไปตรวจสอบร้านดังกล่าว ผลการตรวจสอบพบว่าสถานที่ดังกล่าวให้บริการในลักษณะบาร์ค็อกเคล สไตล์เจแปนนิส ซึ่งบริเวณโดยรอบร้านมีที่พักอาศัย จึงอาจก่อให้เกิดเสียงดังรบกวนไปยังผู้ที่พักอาศัยโดยรอบได้ จึงได้แจ้งให้เจ้าของร้านทราบถึงเรื่องร้องเรียนดังกล่าวและได้ประชาสัมพันธ์และว่ากล่าวให้แก้ไขปรับปรุงเสียง โดยให้แจ้งลูกค้ามิให้ส่งเสียงดังและมิให้เปิดเพลงส่งเสียงดัง หากตรวจสอบและพบว่ามีผู้ได้รับความเดือดร้อนจากเสียงอีก จะต้องถูกดำเนินคดีตามกฎหมายทันที ทั้งนี้ทางร้านได้รับทราบถึงข้อแนะนำและพร้อมนำไปปรับปรุงปฏิบัติตามคำแนะนำ จากการตรวจสอบติดตามผล ปัจจุบันทางร้านได้ทำประตู 2 ชั้นเพื่อป้องกันเสียงไม่ให้ออกไปรบกวนผู้พักอาศัยข้างเคียงเสร็จเรียบร้อยแล้ว

ผู้ร้องแจ้งว่า หลังจากเจ้าหน้าที่ลงตรวจสอบ พบว่าเสียงเงียบไปพักนึง แต่ปัจจุบันกลับมาส่งเสียงดังรบกวนเหมือนเดิมอีก ปัจจุบันเวลา 23.56 น. ก็ยังได้ยินเสียงดังรบกวนอยู่ ขอให้เจ้าหน้าที่ที่เกี่ยวข้องดำเนินการตรวจสอบและแก้ไขอีกครั้ง
ซอย: สุขุมวิท 49
ถนน: สุขุมวิท
จุดสังเกต: เข้าซอยไปประมาณ 85 เมตร ซ้ายมือ
เขต: วัฒนา
#1555